গোয়া
গোয়ার রাজধানীর নাম পণজী। ভাস্কো দা গামা এর বৃহত্তম শহর। ঐতিহাসিক মারগাউ শহরে আজও পর্তুগিজ সংস্কৃতির প্রভাব দেখতে পাওয়া যায়। ১৬শ শতকের শুরুতে পর্তুগিজ নাবিকেরা প্রথমে গোয়াতে অবতরণ করে এবং দ্রুত এলাকাটির নিয়ন্ত্রণ নেয়। পর্তুগিজদের এই বহিঃসামুদ্রিক অঞ্চলটি প্রায় ৪৫০ বছর টিকে ছিল। ১৯৬১ সালে ভারত সরকার এটিকে ভারতের অংশ করে নেয়।
গুয়াম
এখানকার আদি অধিবাসী হলো চামোরো নামক জনগোষ্ঠী। তারা প্রায় ৪,০০০ বছর আগে এখানে বসতি স্থাপন করে। এটি মারিয়ানা দ্বীপপুঞ্জের বৃহত্তম ও সর্ব দক্ষিণের দ্বীপ। এর রাজধানীর নাম হাগাত্না (পূর্বে আগানা নামে পরিচিত ছিল)। গুয়ামের অর্থনীতি মূলত পর্যটন-নির্ভর। এছাড়া এখানে মার্কিন সামরিক বাহিনীর একটি গুরুত্বপূর্ণ ঘাঁটি অবস্থিত।